CELEX: C2004/300/51
Language: fi
Date: 2004-12-04 00:00:00
Title: Asia C-407/04 P: Dalmine SpA:n 24.9.2004 (fax 16.9.2004) tekemä valitus Euroopan yhteisöjen ensimmäisen oikeusasteen tuomioistuimen toisen jaoston asiassa T-50/00, Dalmine SpA vastaan Euroopan yhteisöjen komissio, 8.7.2004 antamasta tuomiosta

4.12.2004   
            
            
               FI
            
            
               Euroopan unionin virallinen lehti
            
            
               C 300/25
            
         Dalmine SpA:n 24.9.2004 (fax 16.9.2004) tekemä valitus Euroopan yhteisöjen ensimmäisen oikeusasteen tuomioistuimen toisen jaoston asiassa T-50/00, Dalmine SpA vastaan Euroopan yhteisöjen komissio, 8.7.2004 antamasta tuomiosta
   (Asia C-407/04 P)
   (2004/C 300/51)
   Dalmine SpA on valittanut 24.9.2004 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen toisen jaoston asiassa T-50/00, Dalmine SpA v. Euroopan yhteisöjen komissio, 8.7.2004 antamasta tuomiosta. Valittajan edustajina ovat asianajajat A. Sinagra, M. Siragusa ja F.M. Moretti.
   Valittaja vaatii, että yhteisöjen tuomioistuin:
   
               —
            
            
               kumoaa valituksen kohteena olevan tuomion ja alun perin riitautetun päätöksen; tai
            
         
               —
            
            
               kumoaa valituksen kohteena olevan tuomion ja sen seurauksena komission päätöksen ne osat, jotka vastaavat tämän valituksen niitä perusteita, jotka yhteisöjen tuomioistuin katsoo perustelluiksi ja hyväksyy;
            
         
               —
            
            
               toissijaisesti kumoaa päätöksen 4 artiklan ja määrittää uudelleen asetetun sakon ja tätä tehdessään pienentää huomattavasti sen määrää, ja ottaa huomioon tässä valituksessa esitetyt perusteet ja olosuhteet, jotka ovat joko seurausta ensimmäisen oikeusasteen tuomioistuimen tekemistä oikeudellisista virheistä sen arvioidessa sanktion asianmukaisuutta, tai tuomion kumoamisesta kokonaisuudessaan tai osittain, erityisesti (mutta ei yksinomaan) ensimmäisen oikeusasteen tuomioistuimen tuomion siltä osin, joka koskee päätöksen 1 ja 2 artiklassa todettuja rikkomisia;
            
         
               —
            
            
               arvioi muussa tapauksessa itsenäisesti, onko asia palautettava ensimmäisen oikeusasteen tuomioistuimeen asian uutta ratkaisemista ja uutta tuomiota varten, jolloin on otettava huomioon yhteisöjen tuomioistuimen esillä olevassa asiassa mahdollisesti täsmentämät normatiiviset tulkinnat ja oikeusperiaatteet;
            
         
               —
            
            
               kaikkien näiden tapausten osalta ja myös riitautetun ensimmäisen oikeusasteen tuomioistuimen tuomion oikeudenkäyntikuluja koskevalta osalta velvoittaa komission korvaamaan valittajana olevan Dalminen oikeudenkäyntikulut.
            
         Oikeudelliset perusteet ja pääasialliset perustelut
   Valittaja väittää, että ensimmäisen oikeusasteen tuomioistuimen tuomioon liittyvät seuraavat virheet:
   
               —
            
            
               yhteisön oikeuden rikkominen ja virheellinen soveltaminen sekä puolustautumisoikeuksien loukkaaminen, siltä osin kuin on katsottu, että komission valittajalle esittämät kysymykset, ja erityisesti asetuksen N:o 17/62 (1) 11 artiklan 5 kohdan nojalla tehty tietojensaantipyyntö, olivat laillisia;
            
         
               —
            
            
               yhteisön oikeuden rikkominen ja virheellinen soveltaminen sekä puolustautumisoikeuksien loukkaaminen siltä osin kuin ”Sharing Key”–asiakirjan katsottiin olevan sallittua ja käyttökelpoista näyttöä;
            
         
               —
            
            
               yhteisön oikeuden rikkominen ja virheellinen soveltaminen sekä puolustautumisoikeuksien loukkaaminen siltä osin kuin Dalminen entisten johtajien kuulustelupöytäkirjojen katsottiin olevan sallittua ja käyttökelpoista näyttöä;
            
         
               —
            
            
               EY 81 artiklan rikkominen siltä osin kuin on katsottu, että muiden kuin yrityksiä vastaan esitettyjen perusteiden sisällyttäminen päätökseen oli laillista;
            
         
               —
            
            
               EY 81 artiklan rikkominen, virheellinen lain soveltaminen, näytön vääristäminen ja perustelujen puuttuminen päätöksen 1 artiklassa väitetyn rikkomisen kohteen määrittämisen, sen soveltamisen varmistamisen, sen vaikutusten toteamisen ja sen osalta, että rikkominen, jota ei ole toteutettu tai josta ei ole aiheutunut huomattavia haittavaikutuksia kilpailulle, on rinnastettu rikkomiseen, joka on täysin toteutettu tai jonka kohde ja vaikutukset ovat lainvastaisia;
            
         
               —
            
            
               EY 81 artiklan rikkominen, virheellinen lain soveltaminen, näytön vääristäminen ja perustelujen puuttuminen siltä osin kuin on katsottu, että jäsenvaltioiden väliselle kaupalle on aiheutunut haittaa;
            
         
               —
            
            
               toimivallan ylittäminen, yhteisön oikeuden rikkominen ja tosiseikkojen ja näytön vääristäminen siltä osin miten ensimmäisen oikeusasteen tuomioistuin on määritellyt komission päätöksen 2 artiklassa väitetyn rikkomisen;
            
         
               —
            
            
               toimivallan ylittäminen, yhteisön oikeuden rikkominen ja tosiseikkojen ja näytön vääristäminen siltä osin kuin tämä liittyy Dalminen ja British Steelin välisten toimitussopimusten tavoitteen ja/tai vaikutusten lainvastaisuuden arviointiin, koska tämän on katsottu rajoittavan kilpailua sileäpäisten ja kierteitettyjen putkien markkinoilla;
            
         
               —
            
            
               yhteisön oikeuden rikkominen ja tosiseikkojen ja näytön vääristäminen siltä osin kuin tämä liittyy Dalminen ja British Steelin välisen toimitussopimuksen määräysten laittomuuden arviointiin;
            
         
               —
            
            
               toissijaisesti EY 81 artiklan rikkominen ja perustelujen puuttuminen arvioitaessa, onko komissio noudattanut asetuksen N:o 17/62 15 artiklaa ja sakon määrän laskemista koskevia suuntaviivoja, siltä osin kuin tämä liittyy Dalminen syyksi luettavan rikkomisen vakavuuteen; ja lopuksi, samoin toissijaisesti
            
         
               —
            
            
               EY 81 artiklan rikkominen ja perustelujen puuttuminen arvioitaessa, onko komissio noudattanut asetuksen N:o 17/62 15 artiklaa ja sakon määrän laskemista koskevia suuntaviivoja, siltä osin kuin tämä liittyy Dalminen kiistämän rikkomisen keston ja lieventävien olosuhteiden arviointiin.
            
         
      (1)  EYVL P 13, 21.2.1962, s. 204.